Kombinationen af en glemt gryde med stof på håndtagene og et tændt komfur forårsagede natten til torsdag en mindre brand i en bolig på Sløjfen i Skalborg syd for Aalborg. - En ældre mand havde glemt at slukke komfuret og der gik derfor ild i grydens stofhåndtag. Der var en kraftig røgudvikling, men branden var hurtigt slukket, siger vagtchef Karsten Højrup Kristensen fra Nordjyllands Politi. Beredskabet modtog meldingen om branden klokken 02.52 natten til torsdag, og det lykkedes brandfolkene at få has på flammerne, før ilden bredte sig. Den ældre mand blev efterfølgende kørt på sygehuset til observation for røgforgiftning.

Opsummering:
En ældre mand måtte natten til torsdag en tur på sygehuset til observation for røgforgiftning, efter at han have glemt en gryde på sit komfur.